Стар Трек: Ентърпрайз

**Стар Трек: Ентърпрайз“** (на английски: *Star Trek: Enterprise*) е американски научно-фантастичен сериал. Действието се развива във вселената на Стар Трек. Сериалът проследява приключенията на екипажа на кораба Ентърпрайз (NX-01) – първият човешки кораб, достигащ пета светлинна скорост.

Първият епизод на *Ентърпрайз*, „Броукън Бау“, е излъчен на 26 септември, 2001. Действието в него се развива през 2151 година, след събитията показани в *Стар Трек VIII: Първи контакт* и преди тези в оригиналния *Стар Трек* сериал.

Заради ниските рейтинги UPN решава да спре *Стар Трек: Ентърпрайз* на 2 февруари, 2005, но все пак е разрешено на продуцентите да довършат започнатия четвърти сезон; последният епизод е излъчен на 13 май, 2005. След четири сезона и 98 епизода, *Ентърпрайз* е първият Стар Трек сериал, след оригиналния, който е спрян от телевизията, а не е довършен от продуцентите.

## Сюжет[редактиране | редактиране на кода]

***Внимание:*** *Текстът по-долу разкрива сюжета на произведението (или части от него)!*

**Стар Трек: Ентъпрайз** е предистория на другите Стар Трек филми и серия. Действието се развива през 2151, сто години преди събитията от *Стар Трек: Оригиналният сериал*.

Човечеството е направило първи контакт с изнъземни същества (Вулканците) и отскоро е усвоило космическите полети със скоростта на светлината. Космическият кораб *Ентърпрайз* (на английски: *Enterprise NX-01*) под командването на капитан *Джонатан Арчър* – най-новият и най-добрият космически кораб на флота, снабден с двигател достигащ скорост, пет пъти тази на светлината, става първият посланик на човечеството в „дълбокия космос“. На него му предстои да направи множество научни открития, първи контакти с нови, неизвестни цивилизации, да спаси *Земята* от унищожение и да сложи началото на *Обединената Федерация от планети*.

Освен космически пътешествия и изследвания, екипажът на кораба пътува и във времето.

## Актьорски състав[редактиране | редактиране на кода]

*Ентърпрайз* е единственият Стар Трек сериал, на който основния актьорски състав не се променя до края.

## Факти[редактиране | редактиране на кода]

* *„Ентърпрайз“* е първият *„Стар Трек“* сериал, който е сниман в „широкоекранен формат“ 16:9.
* Скот Бакула *(капитан Арчър)*, Джолийн Блалок *(Т'Пол)* и Конър Триниър *(Тъкър)* са единствените актьори, които участват във всички епизоди на сериала.
* Актьорите Левар Бартън и Майкъл Дорн от *„Стар Трек: Следващото поколение“*, а също и Робърт Дънкън Макнийл и Роксан Доусън от *„Стар Трек: Вояджър“* са режисирали някои от епизодите на *„Ентърпрайз“*.
* Представката „NX“ преди номера на *„Ентърпрайз“* съвпада с представка преди номера на самолета *Spirit of St. Louis*, който през 1927 г. пресича Атлантическия океан.
* *„Ентърпрайз“* е първият *„Стар Трек“* сериал, на който музиката не е написана специално за сериала, вместо това е използвана самостоятелна песен: „Faith of the Heart“ на Ръсел Уотсън.

## „Стар Трек: Ентърпрайз“ в България[редактиране | редактиране на кода]

В България първоначално сериалът се излъчва по AXN с български субтитри.

По-късно започва излъчване по AXN Sci Fi, където са излъчени всички епизоди.

На 30 май 2004 г. започва по Нова телевизия, всяка събота и неделя от 18:30 с повторение във вторник от 13:15. Излъчени са първи и втори сезон.

През 2008 г. започна излъчване по Диема 2. Първо са излъчени първи и втори сезон, след което в края на годината започнват повторно излъчване всеки делничен ден от 15:30, а след тях и трети сезон. Дублажът е на студио Доли. Ролите се озвучават от артистите Лидия Ганева, Яница Митева, Виктор Танев, Емил Емилов и Стефан Сърчаджиев-Съра.